Source: https://www.autogumiplaza.hu/adatkezelesi-nyilatkozat
Timestamp: 2019-09-17 19:16:33+00:00

Document:
Adatvédelmi és incidenskezelési szabályzat
2. § (1) A szabályzat hatálya kiterjed a Cg. 05-09-017330 cégjegyzékszámú MEZ&MOL Kereskedelmi és Szolgáltató Korlátolt Felelősségű Társaságnál / 3531 Miskolc, Nagyváthy J. utca 36. szám / folytatott személyes adatokat tartalmazó adatkezelésre.
(2) A szabályzat hatálya különösen a következő munkafolyamatokkal kapcsolatos adatkezelésre terjed ki:
Gépjármű alkatrész kiskereskedelem, gépjármű-javítás és karbantartás valamint kapcsolódó egyéb kereskedelmi tevékenység és szolgáltatásokra.
- átlátható tájékoztatáshoz való jog
- adathordozhatóság joga / csak az érintett hozzájárulása vagy szerződés teljesítése jogalapján
kezelt adatok esetében/
- elfeledtetéshez való jog (törlési jog)
- tiltakozás joga / kizárólag az adatkezelő jogos érdeke jogalapján kezelt adat esetében/
- adatkezelés korlátozásának joga/ korábban: zároláshoz való jog/
Személyes adatnak minősül az érintettel kapcsolatba hozható adat - különösen az érintett neve, azonosító jele, valamint egy vagy több fizikai, fiziológiai, mentális, gazdasági, kulturális vagy szociális azonosságára jellemző ismeret -, valamint az adatból levonható, az érintettre vonatkozó következtetés (Info. tv. 3. § 2. pont; GDPR 4. cikk 1. pont).
Adatkezelés az alkalmazott eljárástól függetlenül az adaton végzett bármely művelet vagy a műveletek összessége, így különösen gyűjtése, felvétele, rögzítése, rendszerezése, tárolása, megváltoztatása, felhasználása, lekérdezése, továbbítása, nyilvánosságra hozatala, összehangolása vagy összekapcsolása, zárolása, törlése és megsemmisítése, valamint az adat további felhasználásának megakadályozása, fénykép-, hang- vagy képfelvétel készítése, valamint a személy azonosítására alkalmas fizikai jellemzők rögzítése (Infotv. 3. § 10. pont; GDPR 4. cikk 2. pont).
Adatkezelő az a természetes vagy jogi személy, illetve jogi személyiséggel nem rendelkező szervezet, aki vagy amely önállóan vagy másokkal együtt az adat kezelésének célját meghatározza, az adatkezelésre (beleértve a felhasznált eszközt) vonatkozó döntéseket meghozza és végrehajtja, vagy az adatfeldolgozóval végrehajtatja (Infotv. 3. § 9. pont; GDPR 4. cikk 7. pont).
Adatfeldolgozás az adatkezelési műveletekhez kapcsolódó technikai feladatok elvégzése, függetlenül a műveletek végrehajtásához alkalmazott módszertől és eszköztől, valamint az alkalmazás helyétől, feltéve hogy a technikai feladatot az adaton végzik (Infotv. 3. § 17. pont; GDPR 4. cikk 8. pont).
Adatfeldolgozó az a természetes vagy jogi személy, illetve jogi személyiséggel nem rendelkező szervezet, aki vagy amely szerződés alapján - beleértve a jogszabály rendelkezése alapján kötött szerződést is - adatok feldolgozását végzi (Infotv. 3. § 18. pont; GDPR 4. cikk 8. pont).
Adatvédelmi incidens a személyes adat jogellenes kezelése vagy feldolgozása, így különösen a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés és sérülés (Infotv. 3. § 26. pont; GDPR 4. cikk 12. pont).
3. § (1) A 2.§. szerinti tevékenység kapcsán a MEZ&MOL Kft. az adatkezelő.(a továbbiakban: adatkezelő).
(1.1) A 2.§. szerinti tevékenység kapcsán adatkezelőnek minősül: Mesterszámvitel Kft. 1042 Budapest, József Attila utca 52. 3/2. (Cg. 01-09-181285; képviseli: Mikla Mónika, ügyvezető) mint az adatkezelő könyvelési tevékenységét végző./közös adatkezelés/
(1.2.) A 2.§. (2) bek.-ben felsorolt tevékenységek kapcsán adatfeldolgozónak minősül:
-	a Cg. 05-09-022272 cégjegyzékszámú Computer Pont Informatikai Kft. (3525 Miskolc, Tizeshonvéd utca 21/B; képviselő: Hollósi Ferenc ügyvezető)
Elérhetőség: info@computerpont.hu; Tel.: 06-46/507-810
-	Alkalmazott irodai asszisztens. Elérhetősége az adatkezelő címén.
-	Magyar Posta futárszolgálat
(2) Az adatkezelőnél személyes adat csak az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.), valamint a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló, 2016. április 27-i (EU) 2016/679 európai parlamenti és tanácsi rendelet (a továbbiakban: GDPR) rendelkezéseivel összhangban kezelhető, a cél eléréséhez szükséges minimális mértékben és ideig. Ha az adatkezelés célja megszűnt vagy az adatok kezelése egyébként jogellenes, az adatokat törölni kell.
4. § Az érintettel az adat felvétele előtt közölni kell az adatkezelés célját, valamint azt, hogy az adatszolgáltatás önkéntes vagy kötelező, továbbá hogy az adatszolgáltatás elmaradása milyen jogkövetkezménnyel jár. Kötelező adatszolgáltatás esetén meg kell jelölni az adatkezelést elrendelő jogszabályt is. A tájékoztatásnak ki kell terjednie különösen az érintett adatkezeléssel kapcsolatos jogaira és jogorvoslati lehetőségeire is. Ez a tájékoztatás írásban, valamint az adatkezelő honlapján elhelyezett közlemény formájában is történhet.
5. § Az adatkezelőnél adatkezelést végző munkavállaló(k) köteles(ek) az általuk megismert személyes adatokat hivatali titokként megőrizni. Ilyen munkakörben csak az foglalkoztatható, aki titoktartási nyilatkozatot tett.
a) általános irodai automatizálási eszközök ( Microsoft Windows 7 és 10 operációs rendszer, Mozaik) számlázó program. A cég számítógépein lévő adatokhoz, a Cég ügyvezetője és Irodavezető munkakörét betöltő munkatársa férhet hozzá. A rajta szereplő adatok a cég számlázási, könyvelési adatai, pénzügyi nyilvántartásai és analitikái. Az elektronikus levelezés Mozilla Thunderbird használatával történik. A céges e-mail fiókok kódjainak kezelése az ügyvezető hatáskörébe tartozik. Az e-mail fiókok jelszóval, vírusvédelemmel és tűzfallal védettek, a fiókokban a magáncélú használat nem megengedett!
b) rendszeres mentések;
c) a munkavállaló által tett titoktartási nyilatkozat;
d) a papír alapon kezelt személyes adatok megfelelő zárt helyen való tárolása
e) az autogumiplaza.hu weboldalon történő megrendeléskor megadott adatok a tárhelyszolgáltató, üzemeltető H3 Informatikai Kft. szerverén kerülnek tárolásra, melyek csak névvel és jelszóval hozzáférhetőek.
A megrendelésről küldött értesítő email olyan számítógépen kerül tárolásra, mely számítógép névvel és jelszóval kapcsolható csak be.
A megrendelt termék postai feladásához a rögzített adatokat a postai program (MPL) menti saját adatbázisába, mely számítógép névvel és jelszóval kapcsolható csak be.
A számlázó program (Mosaic) az adatokat saját adatbázisába menti, mely számítógép névvel és jelszóval kapcsolható csak be.
7. § Minden olyan személyes adatkezelés esetében, amely nem jogszabályi rendelkezésen alapul, és a GDPR 6. cikk (1) bekezdés b), - szerződés teljesítése- c) – jogi kötelezettség teljesítése vagy f) – az adatkezelő vagy harmadik személy jogos érdeke- pontja alapján nincs jogalap az adatkezelésre, az adatkezelés megkezdése előtt az érintett kifejezett hozzájárulását kell kérni.
- munkavállaló(k) személyi adati 50 év
- bérlapok, polgári jogi szerződések a teljesítést követő 5 év
- pénztárjelentések, pénztárbizonylatok könyvelési anyag, analitikák 10 év
- Megrendelések, kapcsolódó dokumentumok, teljesítéstől számított 5 év, meghiúsulás esetén is.
A selejtezési eljárásért az iratok- adatbiztonsági elvárásoknak megfelelő - megsemmisítéséért az adatkezelő ügyvezetője a felelős. Az elektronikusan tárolt adatokat minden adatbázisból törölni kell, ha a megsemmisítésére kerül sor.
9. § (1) Az adatkezelő jogosult kezelni a munkavállalója munkavégzésével összefüggő személyes adatait. Ezen személyes adatok biztonságának megóvása érdekében a papíralapú iratokat zárt szekrényben kell tárolni. Elektronikus adathordozón csak a legszükségesebb, napi munkához kapcsolódó adatokat lehet tárolni, az ügyvezető engedélyével. Az adatkezelő jogosult az alvállalkozói (megbízási) szerződéssel foglalkoztatott természetes személyek illetőleg társaságok nevében közreműködő kapcsolattartó magánszemély adatait kezelni, erről külön nyilvántartást kell vezetni. Ez történhet elektronikusan és papír alapon is. Mindkét adatkezelési forma esetében gondoskodni kell az adatok biztonságos tárolásáról és minden technikai, szervezési és egyéb intézkedést meg kell tenni annak érdekében, hogy az adatok csak célhoz kötötten és bizalmasan kerüljenek kezelésre, tárolásra.
(2) A munkavállalókra vonatkozó személyes adatot tartalmazó iratokba csak a munkáltatói jogkör gyakorlója tekinthet be.
A 2.§. (2) bek.-ben felsorolt tevékenység kapcsán rögzített és kezelt személyes adatokba az adatkezelő ügyvezetője tekinthet bele.
(3) Az adatkezelő ügyvezetője a szerződés teljesítése vagy az adatkezelő jogos érdeke illetőleg jogszabályi kötelezettség alapján jogosult a jogszerűen birtokába került személyes adatokat továbbítani a könyvelő, az alvállalkozónak minősülő szállító vagy vevő felé – kizárólag a közöttük létrejött szerződésben feltüntetett adatokat - és a jogszabályban előírt hatóságok felé.
(4) A MEZ&MOL Kft a GDPR 10. cikk szerint különleges adatnak minősülő adatot kezel. A munkavállalók betegségére illetőleg gyermekek után járó pótszabadság, adókedvezmény esetén a jogszabályban előírt körben és mértékben.
10. § (1) Az adatkezelő 3531 Miskolc, Nagyváthy J. utca 36. székhelyén jelenleg kamera rendszer üzemel. Ennek jogalapja az adatkezelő jogos érdeke, ilyennek minősül a személy- és vagyonvédelem, valamint az üzleti titok védelme. A kamera rendszer folyamatos üzemű. Az adatkezelő kötelezettsége erről a munkavállalókat írásban tájékoztatni és a 3531 Miskolc, Nagyváthy J. utca 36. székhelyén jól látható helyen kifüggesztve az érintetteket (szállító, vevő …..) tájékoztatni. A kamera nem irányulhat közterületre, zuhanyozóra, öltözőre, WC-re. A kamera csak képet vesz fel és rögzít. Visszanézésére az ügyvezető jogosult, bűncselekmény gyanúja esetén a rendőrség is. Az adatkezelő rendelkezik kamera szabályzattal.
(2) Adatkezelő az Mt. 11.§. szerinti ellenőrzésekről külön nyilvántartást vezet.
11. § (1) Az adatkezelőnél asztali számítógépek (laptopok) vannak. A számítógépek jelszóval, tűzfallal és egyedi vírusvédelmi rendszerrel vannak ellátva. A gépeken Microsoft Windows 7 / 10 operációs rendszer, Mozilla Thunderbird, Mosaic számlázó program van telepítve. Az irodai számítógépekhez csak a Cégügyvezetője és tulajdonosa férhet hozzá. Javítás, karbantartás csak a helyszínen, illetve titoktartási szerződés aláírása után szakszervizben történhet.
(2) Az adatkezelő jelenleg több céges e mail fiókot működtet. Magán célú levelezés nem történik. Az adatkezelő gondoskodik arról, hogy a megfelelő és szigorú biztonsági intézkedések megtörténtek az adatszivárgás és illetéktelen hozzáférés megelőzése érdekében.
12. § (1) Az adatkezelő alkalmazottja, ügyvezetője, tulajdonosa több céges mobil telefont használ, céges lap-topot és Ipad-ot, céges gépkocsit, melyben van GPS nyomkövető az ügyvezető használja. Az adatkezelő ügyvezetője köteles gondoskodni arról, hogy a munkavégzéssel összefüggésben tudomására jutott, a hivatali mobiltelefonon tárolt személyes adatokhoz, valamint a jelkódjához illetéktelenek ne férhessenek hozzá. A hivatali mobiltelefon, laptop ellopását, elvesztését az ügyvezető köteles haladéktalanul az adatvédelmi incidens nyilvántartóba bejegyezni és a jogszabályban előírt intézkedéseket megtenni.
(2) Az adatkezelő jelenleg a munkavállaló részére hivatali laptopot nem biztosít.
(3) Az adatkezelőnél személyi számítógép jelszóval használható. A gépet használó köteles gondoskodni arról, hogy a munkavégzéssel összefüggésben tudomására jutott, a személyi számítógépen tárolt személyes adatokhoz, valamint a jelszavához illetéktelenek ne férhessenek hozzá. Ennek érdekében köteles a készüléket kikapcsolni vagy képernyőzárral lezárni, amikor nem használja, különösen, amikor nem tartózkodik az irodájában.
(4) A munkavállalók részére biztosított hivatali mobil telefon, személyi számítógép munkavégzés céljára használható. Amennyiben a munkavállaló a hivatali mobiltelefonon illetve személyi számítógépen saját személyes adatait tárolja, a személyes adatainak az eszközön való elhelyezésével tudomásul veszi, hogy azokhoz az adatkezelő hozzáférhet.
(5) A (4) bekezdésben foglaltak megsértése esetén adatkezelőnek a munkavállaló minősül, az adatkezelő vonatkozásában megállapított kötelezettségek, valamint az ezzel kapcsolatos felelősség őt terhelik.
(6) Az adatkezelő jelenleg honlapon is hirdeti a tevékenységét. A honlap elérhetősége: www.autogumiplaza.hu
A honlapon regisztrálni lehet, sütiket (cookie) alkalmaz az adatkezelő. A standard Google Analytics cookie-kat használja a weboldal ( __utma, __utmb, __utmc, __utmt, __utmz) erről több információ alább olvasható :
13. § (1) A munkavállaló köteles mindent megtenni az általa megismert személyes adatok jogszerű kezelése érdekében.
(2) A munkavállaló nem hagyhat az asztalán személyes adatot tartalmazó iratot, amikor nem tartózkodik az irodájában.
(3) Az adatkezelő az érintett hozzájárulásával rögzítheti a beérkező telefonhívásokat.
(2) Az érintett nyilatkozattételétől függetlenül teljesíteni kell a büntető ügyekben eljáró hatóságoktól (rendőrség, bíróság, ügyészség), valamint a nemzetbiztonsági szolgálatoktól érkezető megkereséseket.
(2) Amennyiben az adattovábbítás feltételei fennállnak, az adatokat a megkeresést benyújtó szerv vagy személy rendelkezésére kell bocsátani. Az adatok átadásával kapcsolatban felmerült költségeket a megkeresést benyújtó szerv vagy személy viseli.
19. § (1) Az adatkezelő által végzett, jelen szabályzat hatálya alá tartozó személyes adatokat érintő adatkezelési tevékenységekről adatkezelési nyilvántartást kell vezetni.
(2) Az adatkezelési nyilvántartást az adatkezelő elektronikus úton és vagy papíron vezeti.
(3) Az adatkezelő köteles gondoskodni az általa végzett személyes adatkezelést érintő változásoknak az adatkezelési nyilvántartásban történő haladéktalan átvezetéséről.
20. § (1) Az adatkezeléssel kapcsolatos, a GDPR 15-22. cikke szerinti jogainak gyakorlásával összefüggő kérelmet az érintett írásban vagy elektronikus úton, az adatkezelőnek címezve terjesztheti elő. /Ide tartozik az érintett hozzáférési joga, a helyesbítéshez való jog, törléshez való jog, adatkezelés korlátozásához való jog, adathordozhatósághoz való jog, profilalkotással kapcsolatos jogok/
(2) A kérelemről az adatkezelő a beérkezésétől számított egy hónapon belül dönt, és tájékoztatja az érintettet a kérelem nyomán hozott intézkedésekről, vagy amennyiben intézkedés nem történik, ennek okáról, a felügyeleti hatósághoz panasz, illetve a bírósághoz jogorvoslat benyújtásának lehetőségéről.
21. § (1) Az adatkezelőnél adatvédelmi tisztviselő nem került kinevezésre
22. § (1) Adatvédelmi incidens (a továbbiakban: incidens) bekövetkezése esetében az ezt észlelő munkavállaló haladéktalanul, de legkésőbb annak észlelésétől számított 24 órán belül köteles jelezni az incidenst e-mailben vagy telefonon az adatkezelőnek.
(2) Az incidenst az adatkezelő haladéktalanul kivizsgálja abból a szempontból, hogy az valószínűsíthetően jár-e kockázattal a természetes személyek jogaira és szabadságaira nézve.
(3) Amennyiben a (2) bekezdés szerinti kivizsgálás eredménye alapján az incidens valószínűsíthetően kockázattal jár a természetes személyek jogaira és szabadságaira nézve,
a) legkésőbb 72 órával az incidens észlelését követően az adatkezelő elektronikus úton, a GDPR 33. cikk (3) bekezdése szerinti tartalommal bejelenti az incidenst a felügyeleti hatóságnak,
b) az incidens kezelése érdekében megteszi a szükséges technikai, illetve szervezeti intézkedést.
(4) Amennyiben a (2) bekezdés szerinti kivizsgálás eredménye alapján az incidens valószínűsíthetően magas kockázattal jár a természetes személyek jogaira és szabadságaira nézve, a (3) bekezdésben foglalt intézkedéseken túl az adatkezelő indokolatlan késedelem nélkül tájékoztatja az érintetteket.
24. § Jelen szabályzat 2018. október 01 napján lép hatályba.
26. §. Felügyeleti szerv:
Jelen adatkezelési szabályzat .pdf formátumban ide kattintva tölthető le.
Miskolc, 2018. október 01. napján.
MEZ&MOL Kft. adatkezelő
képviseli: Mezey-Molnár Anett ügyvezető

References: § 2
 § 10
 § 9
 § 17
 § 18
 § 26